பாட்ஷா

பாட்ஷா (Baashha) என்பது 1995 இல்  சுரேஷ் கிருஷ்ணாவின் எழுத்து, இயக்கத்தில் வெளிவந்த இந்தியத் தமிழ்த் திரைப்படமாகும்.  கொள்ளையர்கள் பற்றிய அதிரடி தொடர்பான இத்திரைப்படத்தில் இரசினிகாந்து, நக்மா, ரகுவரன் ஆகியோர் நடித்திருந்தனர். சனகராஜ், தேவன், சசி குமார், விஜயகுமார், ஆனந்தராஜ், சரண்ராஜ், கிட்டி, சத்தியப்பிரியா, செண்பகா, யுவராணி ஆகியோர் துணை வேடங்களில் நடித்திருந்தனர். இப்படத்தின் கதை ஆட்டோ ரிக்சா ஓட்டுநரைச் சுற்றி வருகிறது. அவர் அவருடைய குடும்பத்தின் ஓர் இருண்ட கால வாழ்க்கையை மறைத்து, வன்முறையைற்ற, ஒரு எளிமையான வாழ்க்கை வாழ்வதைக் குறிப்பிடுகிறது.

1992 இல் அண்ணாமலை  திரைப்படத் தயாரிப்பின் போது, இரஜினிகாந்தும், சுரேஷ் கிருஷ்ணாவும் 1991 இல் வெளியிடப்பட்ட ஹம் என்ற திரைப்படத்தின் ஒரு காட்சியைப் பற்றி விவாதித்தனர். அந்தக் காட்சி ஹம் திரைப்படத்தில் படமாக்கப்படவில்லை. பாட்ஷாவின் கதையும், படத்தின் மையக் கதையும் அந்தக் காட்சியிலிருந்து தழுவி எடுக்கப்பட்டது. முதன்மைப் புகைப்படம் எடுக்கும் பணி 1994 ஆகத்து மாதம் தொடங்கப்பட்டது. திரைப்படப் பணிகள் ஐந்து மாதங்களுக்குள் நிறைவடைந்தது. பி. எஸ். பிரகாஷ் ஒளிப்பதிவும், கணேஷ் குமார் படத்தொகுப்பும் செய்துள்ளனர். பாலகுமாரன் வசனங்களை எழுதியுள்ளார். பாடல்கள் தேவா, வைரமுத்து கூட்டணியில் உருவானது.

 நடிகர்கள் 

 வெளியீடு 
பாட்ஷா திரைப்படம் 1995 சனவரி 12 அன்று வெளியிடப்பட்டது. ரஜினிகாந்தின் வாழ்க்கையில், மிகவும் வெற்றிகரமான படங்களில் ஒன்றாகவும்,  கிட்டத்தட்ட 15 மாதங்கள் காட்சிப்படுத்தப்பட்ட திரைப்படமாகவும் மாறியது. 'பாட்ஷா'வின் இந்தி-மொழிமாற்றுப் பதிப்பு, எண்ணிம முறையில் மீட்டெடுக்கப்பட்ட பிறகு 2012 மே 25 அன்று வெளியிடப்பட்டது. எண்ணிம முறையில் மீட்டெடுக்கப்பட்ட தமிழ்ப் பதிப்பு 2017 மார்ச் 3 அன்று வெளியிடப்பட்டது.

 மறு ஆக்கங்கள் 
பாட்ஷா கன்னடத்தில் கோட்டிகோபா (2001), வங்காளத்தில் குரு, பங்களாதேசில் சுல்தான்,  மாணிக் பாட்ஷா என்ற பெயர்களில் மறு ஆக்கம் செய்யப்பட்டது.

 பாடல்கள் 
இத்திரைப்படத்திற்கு தேவா இசையமைத்திருந்தார்.

 விருதுகள் 
சிறந்த நடிகருக்கான சினிமா எக்ஸ்பிரஸ் விருது - தமிழ்- ரஜினிகாந்த்

 மேற்கோள்கள் 

 வெளி இணைப்புகள் 

 இணைய திரைப்பட தரவுத் தளத்தில்
 இத்திரைப்படத்தின் பாடல்கள்

பகுப்பு:1995 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்